《绿玉连环歌为邢从周典簿作》
元代·张翥

于阗河头夜光发，赤髯贾胡采明月。中有美璞凝寒晶，唯许鬼工能琢成。

伊谁得此邢公子，示我绿玉双连理。恍如空碧虹气垂，半隐青瑶蟾一规。

展之两环不逾尺，叠作团团小苍璧。縠文错落映雷文，宛是昆吾宝刀刻。

庐陵学士癖好奇，辨古重似琼琚词。珊瑚佩钩讵可数，我疑制自金源时。

集贤仙公丈人行，凤阁舍人文有样。请君留束宫锦袍，待看挥毫玉堂上。

作者简介：张翥(1287～1368) 元代诗人。字仲举，晋宁（今山西临汾）人。少年时四处游荡，后随著名文人李存读书，十分勤奋。其父调官杭州，又有机会随仇远学习，因此诗文都写得出色，渐有名气。张翥有一段时间隐居扬州，至正初年(1341)被任命为国子助教。后来升至翰林学士承旨。